Jos rakkaus jää…

Jos rakkaus jää… on suomalaislaulaja Päivi Paunun viides, vuonna 1976 julkaistu studioalbumi. Albumi sisältää Paunun aiempien levyjen tapaan iskelmämusiikkia. Levy poikkeaa Paunun muusta tuotannosta, sillä sen kolmestatoista kappaleesta ainoastaan yksi on suomalaista alkuperää. Albumi ei menestynyt kovin hyvin ja Paunu laittoi soolouransa tauolle. Paunu teki viimeisen studioalbuminsa kymmenen vuoden kuluttua, kun hän lauloi yhdessä Carissimi-kuoron kanssa Kari Kuuvan säveltämää gospelmusiikkia vain C-kasetilla julkaistulle albumille Arkinen hartaus (1986).Fenno, teoshaku: Arkinen hartaus. == Kappalemateriaali == Levyn kolmestatoista kappaleesta kaksitoista on käännöskappaleita. A-puolen avausraitana on ”Ja yö on hiljaa”, joka on käännös yhdysvaltalaisen laulaja-lauluntekijä Harriet Schockin kappaleesta ”My Heart”. Michel Berger’n säveltämä ”Samba-Mambo” tunnetaan alun perin ranskalaislaulaja France Gallin esittämänä. Myös Päivi Kautto-Niemi levytti kappaleen albumilleen Sun luokses jään vuonna 1979.Fenno, kappalehaku: Samba mambo. ”Kaiken jälkeen” on albumin ainoa suomalainen kappale, jonka on säveltänyt Markku Kopisto ja sanoittanut Chrisse Johansson. ”Bla, bla, bla” on italialainen kappale, jonka huumoriryhmä Squallor lauloi alun perin vuonna 1974. Suomessa kappaleen levytti ensimmäisenä Pirjo Laitila vuonna 1975.Fenno, kappalehaku: Bla bla bla. ”Sunnuntaisin” puolestaan on Pertti ”Pertsa” Reposen tekemä käännös kanadalaislaulaja Anne Murrayn tunnetuksi tekemästä kappaleesta ”Sunday Sunrise”. Walesiläinen laulaja Mary Hopkin lauloi vuonna 1968 kappaleen ”Those Were the Days”, minkä Paunu levytti suomeksi nimellä ”Oi niitä aikoja” samana vuonna. Hopkinin alun perin vuonna 1971 tulkitsema ”Let My Name Be Sorrow” sai Johanssonin toimesta uuden sanoituksen nimellä ”Surun lapsi”. A-puolen päättää ”Se meitä voimakkaampi on”, jonka alkuperäisenä laulajana oli brasilialainen Astrud Gilberto. B-puolen avaa ”Kokemusten summa”, jonka italialaislaulaja Loretta Goggi lauloi alun perin nimellä ”Dirtelo, non dirtelo”. Kappaleen suomennos on Johanssonin käsialaa. ”Maria, lapsi auringon” on käännös kreikkalaislaulaja Dimitra Galanin kappaleesta ”Maria me ta kitrina”. Kappaleen ovat levyttäneet Suomessa myös Titti Jonsson (1975) ja Anita Hirvonen (1977).Fenno, kappalehaku: Maria lapsi auringon. Levyn nimikappaleen ”Jos rakkaus jää…” esitti alun perin ranskalaislaulaja Nicole Croisillen nimellä ”Je ne suis que de l’amour”. Stevie Wonderin säveltämä ja muun muassa Barbra Streisandin laulama balladi ”All in Love Is Fair” sai Johanssonin kynästä suomennoksen nimellä ”Nyt kaikki sallitaan”. Suomessa kappaleen levyttivät vuonna 1976 myös Kirka (albumilleen Lauantaiyö) sekä popyhtye Cascade (samannimiselle albumilleen).Fenno, kappalehaku: Nyt kaikki sallitaan. ”Joku päivä onnistaa” on Albert Hammondin tulkitseman ”Rivers Are for Boats” -kappaleen käännös. Levyn päättää italialaisen Dario Beldan Bembon säveltämä ”Aria”, jonka suomensi levyn tuottanut Johansson.Päivi Paunu: Jos rakkaus jää… -albumin takakannen tiedot, Scandia-Musiikki, SLP 636, 1976. == Kappaleet == ; A-puoli # # # # # # # ; B-puoli # * # # # # # Lähde: == Tekijät == === Muusikoita === * Päivi Paunu – laulu * Veikko Samuli – kapellimestari (1, 6, 12, 13), kosketinsoittimet (1, 2, 4–6, 8, 10–13) * Ami Aspelund ja Marjo-Riitta Kervinen – taustalaulu (5) * Kalle Fält – taustalaulu (6, 9, 10, 12, 13) * Maija Hapuoja – taustalaulu (9, 10, 12, 13) * Pekka ”Pave” Maijanen – taustalaulu (12) * Irma Tapio – taustalaulu (6, 9, 10, 12) * Aimo ”Ami” Jaara – taustalaulu (5, 6, 9, 10) * Kari Kuusamo – kosketinsoittimet (1, 3, 9, 11, 13) * Sami Hurmerinta – kitarat (3) * Heikki Laurila – kitarat (5, 6, 8, 9, 12, 13) * Eero Lupari – kitarat (9) * Nono Söderberg – kitarat (1, 2, 5, 8, 9, 12) * Taisto Wesslin – kitarat (1, 6, 7, 10, 13) * Harri Merilahti – basso (3) * Häkä Virtanen – basso (6, 12) * Matti Tyni – basso (1, 2, 5, 10, 12) * Ilpo Kallio – rummut ja lyömäsoittimet (9) * Roope Koistinen – rummut ja lyömäsoittimet (1–5, 12) * Esko Rosnell – rummut ja lyömäsoittimet (8) \+ * Markku Johansson ja Jörgen Petersen – trumpetit (5) * Juhani Aaltonen – huilu (8) * Unto Haapa-aho – saksofoni (5) * Heikki Hämäläinen – viulut (1, 5, 6, 8–10, 12, 13) * Seppo Rautasuo – viulut (1, 6, 12, 13) * Jorma Ylönen – viulut (1, 5, 6, 8–10, 12, 13) * Kari Lindstedt – sello (1, 5, 6, 8, 10, 12, 13) Lähteet: === Tuotanto === * Chrisse Johansson – tuottaja * Jouko Ahera, Tom Bildo, Antti Joki ja Jukka Teittinen – äänitys (Finnvox- ja Finnlevy-studiot) * Erik Uddström – kansi Lähde: == Lähteet == * Fenno – Suomen äänitearkisto ry:n levytietokanta 1901–1999 === Viitteet === Luokka:Päivi Paunun albumit Luokka:Suomalaiset popalbumit Luokka:Vuoden 1976 albumit Luokka:Chrisse Johanssonin tuottamat albumit